wannaphong/clean_thaiwikipedia huggingface dataset:
# รายชื่อพระสูตรและปกรณ์ในพระไตรปิฎกภาษาทิเบต ลำดับที่ 1 - 100
ชื่อพระสูตรทิเบต  คำอ่าน  ชื่อพระสูตรสันสกฤต  ชื่อพระสูตรจีน 	1. འདུལ་བ་གཞི		ดุล་ผะ་ศ์ซิ	 	วินัยวัสตุ		律本事	2. སོ་སོར་ཐར་བའི་མདོ		โซ་โซรฺ་ถัรฺ་ไผ་โด	 	ปราติโมกษะสูตร		波羅提木叉經	3. འདུལ་བ་རྣམ་པར་འབྱེད་པ		ดุล་ผะ་นัม་ปัรฺ་เช་ปะ	 	วินัยวิภังคะ		律分別	4. དགེ་སློང་མའི་སོ་སོར་ཐར་བའི་མདོ		เก་โลง་ไม་โซ་โซรฺ་ถัรฺ་ไผ་โด	 	ภิกษุณีปราติโมกษะสูตร		比丘尼波羅提木叉經	5. དགེ་སློང་མའི་འདུལ་བ་རྣམ་པར་འབྱེད་པ		เก་โลง་ไม་ดุล་ผะ་นัม་ปัรฺ་เช་ปะ	 	ภิกษุณีวินัยวิภังะ		比丘尼律分別	6. འདུལ་བ་ཕྲན་ཚེགས་ཀྱི་གཞི		ดุล་ผะ་ฐัน་โชก་จี་ศ์ซิ	 	วินัยกษุทรกะวัสตุ		律小事	7. འདུལ་བ་གཞུང་བླ་མ		ดุล་ผะ་ศ์ซุง་ละ་มะ	 	วินัยอุตตรครันถะ		律上分	8. ཤེས་རབ་ཀྱི་ཕ་རོལ་ཏུ་ཕྱིན་པ་སྟོང་ཕྲག་བརྒྱ་བ		เฌ་ระบ์་จี་พะ་โรล་ตุ་ชิน་ผะ་โตง་ฐะก์་จะ་ผะ	 	ศตสาหัสริกาปรัชญาปารมิตา		般若波羅蜜多十萬頌	9. ཤེས་རབ་ཀྱི་ཕ་རོལ་ཏུ་ཕྱིན་པ་སྟོང་ཕྲག་ཉི་ཤུ་ལྔ་པ		เฌ་ระบ์་จี་พะ་โรล་ตุ་ชิน་ผะ་โตง་ฐะก์་ญิ་ฌุ་ละ་ผะ	 	ปัญจวิงศติสาหัสริกาปรัชญาปารมิตา		般若波羅蜜多二萬五千頌	10. འཕགས་པ་ཤེས་རབ་ཀྱི་ཕ་རོལ་ཏུ་ཕྱིན་པ་ཁྲི་བརྒྱད་སྟོང་པ་ཞེས་བྱ་བ་ཐེག་པ་ཆེན་པོའི་མདོ		ผะก์་ปะ་เฌ་ระบ์་จี་พะ་โรล་ตุ་ชิน་ผะ་ฐิ་เจ་โตง་ปะ་เฌ་จะ་ผะ་เถ་ปะ་เชน་โปย་โด	 	อารยะอัษฏทศสาหัสริกาปรัชญาปารมิตานามมหายานสูตร		聖般若波羅蜜多一萬八千頌大乘經	11. འཕགས་པ་ཤེས་རབ་ཀྱི་ཕ་རོལ་ཏུ་ཕྱིན་པ་ཁྲི་པ་ཞེས་བྱ་བ་ཐེག་པ་ཆེན་པོ་མདོ		ผะก์་ปะ་เฌ་ระบ์་จี་พะ་โรล་ตุ་ชิน་ปะ་ฐิ་ปะ་เศฺซ་ชะ་ผะ་เถก์་ปะ་เชน་โป་โด	 	อารยะทศะสาหัสริกาปรัชญาปารมิตานามมหายานสูตร		聖般若波羅蜜多一萬八千頌大乘經	12. འཕགས་པ་ཤེས་རབ་ཀྱི་ཕ་རོལ་ཏུ་ཕྱིན་པ་བརྒྱད་སྟོང་པ		ผะก์་ปะ་เฌ་ระบ์་จี་พะ་โรล་ตุ་ชิน་ปะ་ชิน་ปะ་เจ་โตง་ปะ	 	อารยะอัษฏสาหัสริกา ปรัชญาปารมิตา		聖般若波羅蜜多八千（頌）	13. འཕགས་པ་ཤེས་རབ་ཀྱི་ཕ་རོལ་ཏུ་ཕྱིན་པ་སྡུད་པ་ཚིག་སུ་བཅད་པ		ผะก์་ปะ་เฌ་ระบ์་จี་พะ་โรล་ตุ་ชิน་ปะ་ดูด์་ปะ་ชิก์་ซุ་เจด์་ปะ	 	อารยะปรัชญาปารมิตาสัญจยคาถา		聖般若波羅蜜多攝要頌	14. འཕགས་པ་རབ་ཀྱི་རྩལ་གྱིས་རྣམ་པར་གནོན་པས་ཞུས་པ་ཤེས་རབ་ཀྱི་ཕ་རོལ་ཏུ་ཕྱིན་པ་བསྟན་པ		ผะก์་ปะ་เฌ་ระบ์་จี་จัล་จี་นัม་ปัรฺ་โนน་เป་ศฺซุ་ปะ་เฌ་ระบ์་จี་พะ་โรล་ตุ་ชิน་ปะ་ตัน་ปะ	 	อารยะสุวิกรานตะวิกรมิปริปฤจฉาปรัชญาปารมิตานิรเทศ		聖因善勇猛所問說般若波羅蜜多	15. འཕགས་པ་ཤེས་རབ་ཀྱི་ཕ་རོལ་ཏུ་ཕྱིན་པ་ལྔ་བརྒྱ་པ		ผะก์་ปะ་เฌ་ระบ์་จี་พะ་โรล་ตุ་ชิน་ปะ་งะ་จะ་ปะ	 	อารยะปัญจศติกา ปรัชญาปารมิตา		聖般若波羅蜜多五百（頌）	16. འཕགས་པ་ཤེས་རབ་ཀྱི་ཕ་རོལ་ཏུ་ཕྱིན་པ་རྡོ་རྗེ་གཅོད་པ་ཞེས་བྱ་བ་ཐེག་པ་ཆེན་པོའི་མདོ		ผะก์་ปะ་เฌ་ระบ์་จี་พะ་โรล་ตุ་ชิน་ปะ་โดร་เจ་โจด་ปะ་เศ์ซ་ชะ་ผะ་เถะก์་ปะ་เชน་โปย་โด	 	อารยะวัชรเฉทิกานามปรัชญาปารมิตามหายานสูตร		聖般若波羅蜜多金剛能斷大乘經	17. འཕགས་པ་ཤེས་རབ་ཀྱི་ཕ་རོལ་ཏུ་ཕྱིན་པའི་ཚུལ་བརྒྱ་ལྔ་བཅུ་པ		ผะก์་ปะ་เฌ་ระบ์་จี་พะ་โรล་ตุ་ชิน་ไป་ชฺล་จะ་งะ་จุ་ปะ	 	อารยะปรัชญาปารมิตานยสัตปัญจาศติกา		聖般若波羅蜜多趣百五十（頌）	18. འཕགས་པ་བཅོམ་ལྡན་ལྡས་མ་ཤེས་རབ་ཀྱི་ཕ་རོལ་ཏུ་ཕྱིན་པ་ལྔ་བཅུ་པ		ผะก์་ปะ་โจม་เดน་เด་มะ་เฌ་ระบ์་จี་พะ་โรล་ตุ་ชิน་ปะ་งะ་จุ་ปะ	 	อารยภควตีปรัชญาปารมิตาปัญจศาฏีกา		聖薄伽梵母般若波羅多五十頌（頌）	19. འཕགས་པ་ཤེས་རབ་ཀྱི་ཕ་རོལ་ཏུ་ཕྱིན་པ་གོོ་ཤི་ཀ་ཞེས་བྱ་བ		ผะก์་ปะ་เฌ་ระบ์་จี་พะ་โรล་ตุ་ชิน་ปะ་โก་ฌิ་กะ་ศ์เซ་ชะ་ผะ	 	อารยะเกาศิกปรัชญาปารมิตานาม		聖帝釋般若波羅蜜多（經）20. འཕགས་པ་ཤེས་རབ་ཀྱི་ཕ་རོལ་ཏུ་ཕྱིན་པའི་སྒོ་ཉི་ཤུ་རྩ་ལྔ་པ་ཞེས་བྱ་བ་ཐེག་པ་ཆེན་པོའི་མདོ		ผะก์་ปะ་เฌ་ระบ์་จี་พะ་โรล་ตุ་ชิน་ไป་โก་ญิ་ฌุ་ช์จะ་งะ་ปะ་ศ์เซ་ชะ་ผะ་เถก์་ปะ་เชน་โปย་โด	 	อารยะปัญจวิงศติกาปรัชญาปารมิตามุขนามมหายานสูตร		聖般若波羅蜜多二十五門大乘經西藏大藏經檢索結果
# สถานีขนส่งผู้โดยสารเบอร์เซอปาดูเซอลาตัน
สถานีขนส่งผู้โดยสารเบอร์เซอปาดูเซอลาตัน (, TBS) เป็นสถานีขนส่งผู้โดยสารหลัก ทางตอนใต้ของกัวลาลัมเปอร์ ประเทศมาเลเซีย ตั้งอยู่ในตำบลบันดาร์ตาซิก์เซอลาตัน ดำเนินการโดย บริษัท สถานีขนส่งผู้โดยสาร มาจู จำกัด (Maju TMAS)Bandar Tasik Selatan integrated transport terminal to open  (Retrieved on 27 April 2011)

สถานีขนส่งผู้โดยสารแห่งนี้ เปิดทดลองใช้งานครั้งแรกวันที่ 1 มกราคม ค.ศ. 2011BERNAMA - Bandar Tasik Selatan Integrated Transport Terminal To Open in 1 January (Retrieved on 27 April 2011) และได้ทำพิธีเปิดอย่างเป็นทางการในวันที่ 14 เมษายน ค.ศ. 2013

 สถานที่ใกล้เคียง 
สถานีขนส่งผู้โดยสารแห่งนี้เชื่อมต่อกับสถานีรถไฟฟ้าบันดาร์ตาซิก์เซอลาตัน
# สถานีบันดาร์ตาซิก์เซอลาตัน
สถานีบันดาร์ตาซิก์เซอลาตัน  เป็นสถานีเปลี่ยนเส้นทางแห่งหนึ่งในกัวลาลัมเปอร์ ประเทศมาเลเซีย ตั้งชื่อตามท้องที่ตำบลบันดาร์ตาซิก์เซอลาตัน เป็นจุดเปลี่ยนเส้นทางระหว่างรถไฟชานเมืองเคทีเอ็ม, รถไฟฟ้ารางเบา สายอัมปัง, รถไฟฟ้าเชื่อมท่าอากาศยานนานาชาติกัวลาลัมเปอร์ และรถโดยสารประจำทางของแรพิดเรล ตัวสถานีตั้งอยู่ระหว่างถนนวงแหวนที่สอง (MRR2) และทางพิเศษซูไงเบอซี

สถานีบันดาร์ตาซิก์เซอลาตันถือเป็นสถานีเปลี่ยนเส้นทางที่มีขนาดใหญ่แห่งหนึ่งของกัวลาลัมเปอร์

 รายละเอียดสถานี 
สถานีบันดาร์ตาซิก์เซอลาตันเป็นจุดเปลี่ยนเส้นทางของรถไฟฟ้าสามสายมากว่า 7 ปี สถานีในส่วนของแต่ละสายจะแยกออกจากกัน และการจำหน่ายบัตรโดยสารจะแยกระบบกัน แต่มีสะพานเชื่อมในแต่ละส่วน

 ที่หยุดรถไฟชานเมืองเคทีเอ็ม
left|200px|thumb|ชานชาลาฝั่งเหนือของที่หยุดรถไฟบันดาร์ตาซิก์เซอลาตัน

สถานีบันดาร์ตาซิก์เซอลาตัน ในส่วนของรถไฟชานเมืองเคทีเอ็ม มีลักษณะเป็นที่หยุดรถ ให้บริการรถไฟฟ้าชานเมือง สายเซอเริมบัน เปิดให้บริการครั้งแรกวันที่ 10 พฤศจิกายน ค.ศ. 1995 มีทางเข้าสถานีจากฝั่งถนนวงแหวนที่สอง (MRR2) ไม่ค่อยมีสิ่งอำนวยความสะดวกมากนัก ลักษณะทางรถไฟเป็นทางคู่ มีชานชาลาด้านข้าง 2 แห่ง และสะพานลอยข้าม เนื้อที่ตัวสถานีค่อนข้างคับแคบ

ในปี ค.ศ. 2006-2007 มีการปรับปรุงตัวสถานีครั้งใหญ่ โดยการขยายพื้นที่จำหน่ายตั๋ว และการถมชานชาลาให้สูงขึ้นกว่าเดิม

 สถานีรถไฟฟ้าสายอัมปัง 
left|200px|thumb|ชานชาลาฝั่งเหนือของสถานีรถไฟฟ้าสายอัมปัง

สถานีบันดาร์ตาซิก์เซอลาตันในสายย่อยซรีเปอตาลิง เป็นสถานีระดับดิน เปิดใช้งานเมื่อวันที่ 11 กรกฎาคม ค.ศ. 1998 ตั้งอยู่ทางทิศตะวันออกเฉียงใต้ของที่หยุดรถไฟชานเมือง โดยการเข้าถึงสถานีรถไฟฟ้าแห่งนี้ สามารถใช้ทางเข้าร่วมกับที่หยุดรถไฟชานเมืองได้

สถานีรถไฟฟ้าแห่งนี้มีความสามารถในการรับผู้โดยสารได้มากกว่าที่หยุดรถไฟชานเมือง สิ่งอำนวยความสะดวก ได้แก่ ช่องจำหน่ายตั๋ว และเครื่องตรวจบัตรโดยสาร ชานชาลาเป็นชานชาลาแบบเกาะกลาง มีสะพานลอยเชื่อมไปยังที่หยุดรถไฟชานเมือง

 สถานีรถไฟฟ้าเชื่อมท่าอากาศยานกัวลาลัมเปอร์ 
thumb|left|200px|ภาพมุมสูงของสถานีบันดาร์ตาซิก์เซอลาตัน (รถไฟฟ้าเคแอลไอเอ) จากฝั่งใต้ ในภาพนี้ จะเห็นขบวนรถไฟฟ้าด่วนวิ่งผ่านสถานี

สถานีบันดาร์ตาซิก์เซอลาตัน ในส่วนของรถไฟฟ้าเชื่อมท่าอากาศยานนานาชาติกัวลาลัมเปอร์ เปิดทำการครั้งแรกเมื่อวันที่ 20 มิถุนายน ค.ศ. 2002 เป็นหนึ่งใน 5 สถานี ที่รถไฟฟ้าเคแอลไอเอ แทรนสิต หยุดรับ-ส่งผู้โดยสาร สถานีแห่งนี้มีทางเดินเชื่อมต่อกับที่หยุดรถไฟชานเมือง และสถานีรถไฟฟ้าสายอัมปัง ตัวสถานีตั้งอยู่ทางทิศตะวันตกเฉียงเหนือของที่หยุดรถ สามารถเข้าถึงสถานีได้จากถนนสายย่อยของทางพิเศษซูไงเบอซี

สถานีรถไฟฟ้าแห่งนี้มีชานชาลาเกาะกลาง 2 แห่ง ทางรถไฟ 4 ทาง และช่องจำหน่ายตั๋ว มีสะพานลอยความยาว 95 เมตร ข้ามชานชาลา

 สถานีขนส่งผู้โดยสาร 

ในแผนพัฒนามาเลเซียที่เก้า มีโครงการที่จะสร้างสถานีขนส่งผู้โดยสารบริเวณนี้ อาคารผู้โดยสารใช้งบประมาณในการก่อสร้างรวม 570 ล้านริงกิต เริ่มก่อสร้างในเดือนพฤศจิกายน ค.ศ. 2007 และเปิดใช้งานอย่างเป็นทางในวันที่ 14 เมษายน ค.ศ. 2013

 สถานีรถโดยสารของแรพิดเคแอล
นอกจากรถไฟฟ้าทั้งสามสายแล้ว สถานีบันดาร์ตาซิก์เซอลาตันยังมีรถโดยสารของแรพิดเคแอล วิ่งให้บริการอีก 4 สายด้วยกัน

ในอนาคต ตัวสถานีจะมีลานจอดรถแท็กซี่ 150 คัน ชานชาลารถโดยสาร 60 ชานชาลา ที่จอดรถ 1,000 คัน ซึ่งสามารถเข้าถึงได้จากถนนวงแหวนที่สอง และทางหลวงเบิซรายา และมีแผนที่จะย้ายสถานีขนส่งหลักจากปูดูรายา มาที่บันดาร์ตาซิก์เซอลาตัน
# โอย จือ เหลียง
โอย จือ เหลียง (; 19 พฤศจิกายน ค.ศ. 1993 —) เป็นนักกระโดดน้ำชายจากประเทศมาเลเซีย

 ประวัติ 
เหลียงเริ่มเล่นกีฬากระโดดน้ำตอนอายุ 8 ขวบ ในรัฐปีนัง, ประเทศมาเลเซีย เขาเริ่มแข่งขันระดับนานาชาติครั้งแรกในการแข่งขันกีฬาเอเชียนเกมส์ 2010 ที่ กว่างโจว และได้รับเหรียญเงินในประเภทซิงโครไนซ์แฟลตฟอร์ม 10 เมตร โดยคู่กับ ไบรอัน นิกซัน ลอมาส

ในการแข่งขันกีฬาซีเกมส์ 2011 ที่ ปาเล็มบัง เขาได้รับเหรียญเงินในประเภทแฟลตฟอร์ม 10 ม. อีก 2 ปีต่อมาการแข่งขันกีฬาซีเกมส์ 2013 ใน เนปยีดอ เขาได้รับเหรียญทอง 3 เหรียญ ในประเภทสปริงบอร์ด 3 เมตร, ซิงโครไนซ์สปริงบอร์ด 3 เมตร, ซิงโครไนซ์แฟลตฟอร์ม 10 เมตร และเหรียญเงินอีก 1 เหรียญ จากประเภทแฟลตฟอร์ม 10 ม.

การแข่งขันกีฬาเครือจักรภพ 2014 ที่ กลาสโกว์ เขาได้รับเหรียญทองในประเภทปริงบอร์ด 3 เมตร อีก 2 วันต่อมาเขาได้รับเหรียญเงิน ในประภทแฟลตฟอร์ม 10 เมตร โดยที่ทอม เดลีย์ ได้เหรียญทอง ส่วนในประเภทซิงโครไนซ์สปริงบอร์ด 3 เมตร เขาได้อันดับที่ 4 และในประเภทซิงโครไนซ์แฟลตฟอร์ม 10 เมตร เขาได้รับเหรียญทองแดงERGEBNIS: Synchronspringen 10 m , glasgow2014.com, accessed on 7 August 2014
# สวนอนุสรณ์โชวะ
รัฐอุทยานแห่งชาติพระราชานุสรณ์โชวะ  เป็นรัฐอุทยานแห่งชาติ ในนครอากิชิมะและทาจิกาวะ ของมหานครโตเกียว ประเทศญี่ปุ่น มีค่าผ่านประตู 410 เยน ผู้เข้าชมสามารถเช้าจักรยานภายในสวนได้ด้วย ซึ่งมีเส้นทางปั่นจักรยานความยาวรวมกว่า 11 กิโลเมตรในกรณีแวะทุกจุด สถานีรถไฟที่ใกล้ที่สุดคือสถานีรถไฟนิชิ-ทาจิกาวะ ของบริษัทรถไฟญี่ปุ่นตะวันออก สายโอเมะ

อุทยานุสรณ์โชวะถูกสร้างขึ้นในปี ค.ศ. 1983 เพื่อเป็นส่วนหนึ่งของงานเฉลิมฉลองพระราชพิธีกาญจนาภิเษกของสมเด็จพระจักรพรรดิฮิโรฮิโตะ มีพิพิธภัณฑ์เฉลิมพระเกียรติจักรพรรดิโชวะอยู่ภายในรัฐอุทยาน

 แหล่งข้อมูลอื่น 

เว็บไซต์อย่างเป็นทางการ
# สถานีรถไฟเซอเริมบัน
สถานีรถไฟเซอเริมบัน เป็นสถานีรถไฟ ตั้งอยู่ทางฝั่งตะวันตกของเมืองเซอเริมบัน ในรัฐเนอเกอรีเซิมบีลัน ประเทศมาเลเซีย ให้บริการรถไฟระหว่างเมือง สายเหนือ–ใต้ และรถไฟชานเมืองเคทีเอ็ม สายเซอเริมบัน ซึ่งเปิดให้บริการมาตั้งแต่ปี ค.ศ. 1995

 ประวัติ 
สถานีรถไฟเซอเริมบันก่อสร้างระหว่างปี ค.ศ. 1904–1910 ด้วยงบประมาณ 26,000 ริงกิต เริ่มดำเนินการโดยกรมรถไฟมาเลเซีย (ต่อมาได้กลายเป็น การรถไฟมลายา) ซึ่งดำเนินการรถไฟทุกสายในคาบสมุทรมลายูในขณะนั้น

ตั้งแต่วันที่ 6 กุมภาพันธ์ ค.ศ. 1994 – 12 เมษายน ค.ศ. 1994 ได้มีการทดลองเดินรถไฟชานเมืองเคทีเอ็ม สายเซอเริมบัน ก่อนเปิดใช้งานอย่างเป็นทางการ

 ชานชาลา 
thumb|ชานชาลาสถานีรถไฟเซอเริมบัน กับรถไฟฟ้าสายเซอเริมบัน

ชานชาลาสถานีรถไฟเซอเริมบัน มีทั้งหมด 3 ชานชาลา เชื่อมต่อกันโดยสะพานลอย และเนื่องจากเป็นสถานีปลายทางของรถไฟชานเมืองเคทีเอ็ม สายเซอเริมบัน ชานชาลาที่ 1 จึงถูกใช้เป็นชานชาลาสำหรับรถไฟชานเมืองเพียงชานชาลาเดียว ส่วนชานชาลาที่ 2–3 ใช้เป็นชานชาลารถไฟระหว่างเมือง

อนึ่ง ชานชาลาที่ 1 เป็นชานชาลาด้านข้าง ส่วนชานชาลาที่ 2–3 เป็นชานชาลาเกาะกลาง

 สถาปัตยกรรม 
อาคารสถานีรถไฟเซอเริมบันเป็นอาคารชั้นเดียว รูปแบบเรียบง่าย มีการแบ่งจัดสรรพื้นที่ภายในตัวอาคาร ดังนี้ ปีกอาคารฝั่งใต้ ใช้เป็นที่ทำการสถานี ส่วนปีกอาคารฝั่งเหนือ ใช้เป็นที่จำหน่ายตั๋ว และที่พักผู้โดยสาร
# อะบู อัลวาฟา บัซจานี
อะบู อัลวาฟา บัซจานี (10 มิถุนายน ค.ศ. 940 – 15 กรกฎาคม ค.ศ. 998) เป็นนักคณิตศาสตร์และนักดาราศาสตร์ชาวเปอร์เซีย มีผลงานด้านตรีโกณมิติเชิงทรงกลมและเป็นบุคคลแรกที่เริ่มใช้จำนวนลบ เขาเกิดที่เมืองบัซกันในโคราซาน (ปัจจุบันอยู่ในประเทศอิหร่าน) ต่อมาย้ายไปอยู่ที่เมืองแบกแดดและทำงานที่หอดูดาว อะบู อัลวาฟามีผลงานด้านคณิตศาสตร์หลายอย่าง โดยเฉพาะในวิชาตรีโกณมิติ เช่น ค้นพบเอกลักษณ์ตรีโกณมิติหลายข้อ ค้นพบกฎของไซน์ แนะนำการใช้ฟังก์ชันแทนและคิดค้นวิธีใหม่ในการสร้างตารางค่าไซน์และแทน ในทางดาราศาสตร์ เขายังเป็นบุคคลแรกที่ใช้อุปกรณ์ที่เรียกว่า "วอลควอแดรนต์" (wall quadrant) ในการศึกษาท้องฟ้า ในปี ค.ศ. 997 อะบู วาฟาและอัลบิรูนีร่วมกันทดลองหาความแตกต่างของเวลาท้องถิ่น และพบว่าเวลาจะต่างกัน 1 ชั่วโมง ระหว่างเส้นลองจิจูด 2 เส้น ซึ่งใกล้เคียงกับค่าปัจจุบันBuzjani - McGill University

ต่อมาชื่อของอะบู วาฟาได้รับเกียรติให้นำไปตั้งเป็นชื่อแอ่งดวงจันทร์Abu'l-Wafa' - Britannica.com ในปี ค.ศ. 2015 กูเกิล ดูเดิลได้ฉลองวันเกิดครบรอบ 1,075 ปีให้แก่เขาAbu al-Wafa' al-Buzjani’s 1075th Birthday1075th Birthday of a Persian Astronomer of Lunar Cycles
# สิทธารถ มัลโหตรา
สิทธารถ มัลโหตรา (; ; 16 มกราคม ค.ศ. 1985 –) เป็นนักแสดงภาพยนตร์ชาวอินเดีย และอดีตนายแบบซึ่งปรากฏในภาพยนตร์บอลลีวูด

เมื่ออายุ 18 ปี มัลโฮตราเริ่มอาชีพเป็นนายแบบ แต่ไม่ประสบความสำเร็จ เขาจึงเลิก และภายหลังได้รับการช่วยเหลือจาก การัน โจฮาร์ ผู้กำกับภายนตร์ เรื่อง My Name Is Khan ในปี ค.ศ. 2010 

เขาเริ่มงานแสดงในภาพยนตร์คอมเมดีดรามาของโจฮาร์ เรื่อง Student of the Year ในปี ค.ศ. 2012 ซึ่งเขาได้รับการเสนอชื่อเข้าชิงรางวัลนักแสดงดาวรุ่งชายยอดเยี่ยมของ Filmfare Award

ในปี ค.ศ. 2014 มัลโหตราได้รับบทนำในภาพยนตร์สองเรื่องซึ่งประสบความสำเร็จ คือ ภาพยนตร์โรแมนติกคอเมดี เรื่อง Hasee Toh Phasee และภาพยนตร์ระทึกขวัญเรื่อง Ek Villain

ผลงานการแสดง
+Key  กำลังถ่ายทำ

 ปี ภาพยนตร์ บทบาท หมายเหตุ2010] มายเนมอิสข่าน  ผู้ช่วยผู้กำกับ2012 สติวเดนต์ออฟเดอะเยียร์ อภิมันยุ ซิงห์2014 รักสะดุด หยุดที่ยิ้ม นิคิล ภารทวาช เอก วิลเลน  คุรุ ทิวาการ 2015 พี่น้องสังเวียนเดือด  มอนตี เฟร์นันเดซ2016หนุ่มกาปูร์สู้รัก อรชุน กปูร  บาร์บาร์เดโค (Baar Baar Dekho) ชัย วรรมา2017อะเจนเทิลแมน เคารวะ กปูร/ฤษี ปุโรหิต ปมลวงฆาตกรรม  วิกรรม เสฐิ  2018ล่าเงาพยัคฆ์  ชัย ปักษี 2019Jabariya Jodi อภัย ซิงห์สงครามสันติราฆุเวนทระ นาธ2021เชอร์ชาห์ร้อยเอก วิกรรม ภัทรา
# การย้อมสีกรัม
การย้อมสีกรัม  เป็นวิธีการหนึ่งในการจำแนกชนิดของแบคทีเรีย สามารถแบ่งได้เป็น 2 กลุ่มใหญ่ ๆ คือ แบคทีเรียกรัมบวกและแบคทีเรียกรัมลบ ชื่อนี้มาจากแฮนส์ เครสแจน กรัม นักวิทยาแบคทีเรียชาวเดนมาร์ก ซึ่งเป็นผู้พัฒนาเทคนิกนี้

การย้อมสีกรัมจำแนกชนิดแบคทีเรียได้จากความแตกต่างของคุณสมบัติทางเคมีและฟิสิกส์ของผนังเซลล์ โดยเฉพาะการมีเปปติโดไกลแคน ซึ่งจะพบเป็นชั้นหนาในแบคทีเรียกรัมบวก ในการย้อมสีกรัม แบคทีเรียกรัมบวกจะสามารถรักษาสีน้ำเงินของสีย้อมคริสตัลไวโอเลตเอาไว้ได้ ในขณะที่แบคทีเรียกรัมลบจะสูญเสียสีนี้ไปในขั้นตอนการล้าง และจะติดสีแดงเมื่อย้อมด้วยสีเคาน์เตอร์สเตน เช่น ซาฟรานิน หรือฟุคซีน
อ้างอิง
# ใบเงินใบทอง
ใบเงินใบทอง  เป็นพืชในวงศ์เหงือกปลาหมอ (Acanthaceae) นิยมปลูกเป็นไม้ประดับและไม้มงคล

 ลักษณะทางพฤกษศาสตร์ 
ใบเงินใบทองเป็นพืชชนิดเดียวกันต้นใบเงินใบทอง - BIOGANG เป็นไม้พุ่มขนาดกลาง ลำต้นมีความสูงประมาณ 2-4 เมตร ใบเป็นใบเดี่ยวออกเป็นคู่ ๆ สลับกันตามลำต้น ใบเป็นรูปรีปลายใบแหลม ขอบใบเรียบเป็นคลื่นเล็กน้อย ขนาดใบกว้างประมาณ 3-6 เซนติเมตร ยาวประมาณ 7-10 เซนติเมตร ใบเงินจะมีสีเขียว กลางใบมีสีขาวหรือเหลืองจาง ๆ ส่วนใบทองมีสีเขียว แทรกด้วยสีเหลืองตามริมใบ ดอกออกเป็นช่อ ตามส่วนยอดของลำต้น ลักษณะดอกเป็นหลอด ยาวประมาณ 2-3 เซนติเมตร โคนหลอดจะมีกลีบดอก 3 กลีบ ดอกมีสีแดงเข้ม ผลแห้งแตก รูปวงรี ขยายพันธุ์ด้วยการเพาะเมล็ดและปักชำ

 ประโยชน์ 
นอกจากปลูกเป็นไม้ประดับแล้ว ใบเงินใบทองยังเป็นไม้มงคลนามที่ใช้ในงานมงคลต่าง ๆ ใบมีสรรพคุณรักษาอาการปวดบวมAntiinflammatory effect of Graptophyllum pictum (L.) Griff. รักษาฝี รักษาโรคผิวหนังและใช้ห้ามเลือด นำน้ำคั้นใบหยอดหูรักษาอาการปวดหูได้ ทุกส่วนของลำต้น ใช้ปรุงเป็นยารักษาอาการไข้ ทำยาเขียวหรือเข้ายารักษาไข้สำหรับเด็ก รักษาอาการอิดโรย อ่อนกำลัง ขัดเบา มูกเลือด พิษเบื่อเมา และเป็นยาขับปัสสาวะKalpueng, graptophyllum pictum, caricature plant
# วอลเลย์บอลชายทีมชาติสหรัฐอาหรับเอมิเรตส์
วอลเลย์บอลชายทีมชาติสหรัฐอาหรับเอมิเรตส์   เป็นทีมชาติของสหรัฐอาหรับเอมิเรตส์ และเป็นส่วนหนึ่งในการแข่งขันวอลเลย์บอลระดับนานาชาติ

 รางวัล 
วอลเลย์บอลชิงแชมป์โลก

ปีอันดับ 2006ไม่ผ่านการคัดเลือก  2010

วอลเลย์บอลชิงแชมป์เอเชีย

ปีอันดับ 198715 198911 199114 199717 200110 200315 200517
# สถานีเกอลานาจายา
สถานีเกอลานาจายา  เป็นสถานีรถไฟฟ้าปลายทางของรถไฟฟ้ารางเบา สายเกอลานาจายา ตั้งอยู่ทางด้านทิศใต้ของทางพิเศษดามันซรา-ปูชง (LDP) ระหว่างทางออกที่ 1108 และทางออกที่ 1109 และมีสะพานลอยข้ามทางพิเศษ สถานีเกอลานาจายา เป็นหนึ่งในห้าสถานีของสาย ที่ตั้งอยู่ในเมืองเปอตาลิงจายา

สถานีเกอลานาจายา ตั้งอยู่ใกล้ย่านเกอลานาจายา และย่านตามันมายัง มีรถโดยสารประจำทางวิ่งให้บริการไปยังย่านพีเจอูตารา, ย่านโตรปิคานา, ย่านซูบังจายา และย่านซันเวย์

 แผนผังสถานี 
L2–สะพานลอยไปยังสถานีรถโดยสาร, จุดจอดรถแท็กซี่, ร้านค้าL2 ชานชาลา 1  มุ่งหน้า  กมบัก (→)ชานชาลาเกาะกลาง, ประตูรถจะเปิดทางด้านซ้ายชานชาลา 2  มุ่งหน้า  ปุตราไฮท์ (←)L1ชั้นจำหน่ายบัตรโดยสารเครื่องจำหน่ายบัตรโดยสาร, ที่ทำการ, ร้านค้าGระดับถนนสถานีรถโดยสาร, จุดจอดรถแท็กซี่, ร้านค้า

สถานีเกอลานาจายา มีลักษณะคล้ายกับสถานีอื่น ๆ ของสาย หลังคาออกแบบโดยใช้สถาปัตยกรรมแบบ กัมปุง มีสะพานลอยข้ามทางพิเศษดามันซรา-ปูชง และมีทางเดินเชื่อมกับอาคารใกล้เคียง

 รถโดยสารประจำทาง 
600px|center|thumb|แผนผังสถานี

นอกจากจะเป็นสถานีรถไฟฟ้าแล้ว สถานีเกอลานาจายา ยังเป็นสถานีรถโดยสารขนาดใหญ่แห่งหนึ่งในเมืองเปอตาลิงจายา โดยจะตั้งอยู่ทางทิศเหนือของทางพิเศษดามันซารา-ปูชง และมีสะพานลอยเชื่อมกับสถานีรถไฟฟ้า

 สมุดภาพ
# ครามหิมาลัย
ครามหิมาลัย  เป็นพืชชนิดหนึ่งในวงศ์ Fabaceaeเป็นพืชพื้นเมืองในเทือกเขาหิมาลัยทางตะวันตกเฉียงเหนือของทิเบต อยู่ในสกุลเดียวกับครามบ้านที่ใช้ทำครามย้อมผ้า เป็นไม้พุ่ม ออกดอกในฤดูร้อน  ใช้ปลูกเป็นไม้ประดับสวน
# การติดเชื้อทางเดินหายใจ
การติดเชื้อทางเดินหายใจคือโรคติดเชื้อใด ๆ ที่เกิดกับทางเดินหายใจ มักแบ่งออกเป็นการติดเชื้อทางเดินหายใจส่วนบนและการติดเชื้อทางเดินหายใจส่วนล่าง โดยการติดเชื้อทางเดินหายใจส่วนล่าง เช่น ปอดอักเสบ มักมีอาการรุนแรงกว่าการติดเชื้อทางเดินหายใจส่วนบน เช่น โรคหวัด
ชนิด
การติดเชื้อทางเดินหายใจส่วนบน
ทางเดินหายใจส่วนบนนับรวมทางเดินหายใจส่วนที่อยู่เหนือช่องสายเสียงหรือเส้นเสียง (บางนิยามนับส่วนที่อยู่เหนือกระดูกอ่อนไครคอยด์) ทางเดินหายใจในส่วนนี้ได้แก่ จมูก โพรงอากาศข้างจมูก คอหอย และกล่องเสียงส่วนเหนือต่อเส้นเสียง

โรคที่นับเป็นการติดเชื้อทางเดินหายใจส่วนบน เช่น ทอนซิลอักเสบ คอหอยอักเสบ กล่องเสียงอักเสบ โพรงอากาศอักเสบ หูชั้นกลางอักเสบ ไข้หวัดใหญ่ ไข้หวัด อาการที่มีได้แก่ ไอ เจ็บคอ น้ำมูกไหล คัดจมูก ปวดศีรษะ ไข้ต่ำ ปวดแน่นใบหน้า และจาม เป็นต้น
หมวดหมู่:ระบบทางเดินหายใจ
หมวดหมู่:โรคติดเชื้อ
# โยชิฮารุ ฮาบุ
โยชิฮารุ ฮาบุ, เอฟเอ็ม (; 27 กันยายน ค.ศ. 1970 –) เป็นผู้เล่นหมากรุกญี่ปุ่นระดับอาชีพ และเป็นผู้เล่นหมากรุกสากลระดับมาสเตอร์ เขาเรียนหมากรุกญี่ปุ่นภายใต้การฝึกสอนโดยทัตสึยะ ฟูตากามิ (二上達也)

 ชีวิตในวัยเด็ก 
โยชิฮารุ ฮาบุ เกิดในโทโกโรซาวะ จังหวัดไซตามะ ในปี ค.ศ. 1970 และได้ย้ายไปฮาจิโอจิ กรุงโตเกียวก่อนที่จะเข้าโรงเรียนอนุบาล ฮาบุได้พบกับหมากรุกญี่ปุ่นเป็นครั้งแรกเมื่อเข้าเรียนประถมศึกษาปีแรกเมื่อเพื่อนของเขาได้สอนวิธีการเดินหมากแต่ละตัว เขาเริ่มหลงไหลในเกมนี้โดยแม่ของเขาได้ส่งเข้าแข่งขันหมากรุกญี่ปุ่น ซึ่งจัดขึ้นที่สโมสรหมากรุกญี่ปุ่นฮาจิโอจิในฤดูร้อนเมื่อปี ค.ศ. 1978 แม้ว่าฮาบุจะเป็นฝ่ายตกรอบอุ่นเครื่องด้วยผลการแข่ง ชนะ 1 แพ้ 2 แต่พ่อแม่ของเขาก็พาไปยังสโมสรหมากรุกญี่ปุ่นทุกสุดสัปดาห์นับตั้งแต่เดือนตุลาคม ค.ศ. 1978 ฮาบุสามารถพัฒนาฝีมือให้ดีขึ้นได้อย่างรวดเร็ว จนเขาได้รับการเลื่อนตำแหน่งเป็นมือสมัครเล่น 5 ดั้งในเดือนตุลาคม ค.ศ. 1981 ขณะที่มีอายุได้ 11 ปี

ในระหว่างวันที่โรงเรียนประถมศึกษาของเขา ฮาบุได้มีส่วนร่วมในการแข่งขันหมากรุกญี่ปุ่นระดับภูมิภาคและระดับประเทศอย่างสม่ำเสมอของรุ่นเด็กเป็นส่วนใหญ่ ในการแข่งขันเหล่านี้ ฮาบุได้แข่งกับเด็กวัยเดียวกันหลายคนที่จะกลายเป็นผู้เล่นระดับอาชีพในภายหลัง ซึ่งประกอบด้วย โทชิยูกิ โมริอูจิ (森内俊之), ยาซูมิตสึ ซาโต (佐藤康光) และมานาบุ เซ็นซากิ (先崎学) โดยผู้เล่นที่เกิดในช่วงปี ค.ศ. 1970 เหล่านั้น เป็นที่รู้จักกันในฐานะ "รุ่นฮาบุ" ไม่เพียงเพราะพวกเขาเกิดในปีเดียวกัน หากแต่พวกเขายังเป็นผู้เล่นที่ประสบความสำเร็จอย่างโดดเด่น

ในเดือนในกรกฎาคม ค.ศ. 1981 ฮาบุผ่านการคัดเลือกเข้าสู่การแข่งขันเมจินมือสมัครเล่น ในฐานะที่เป็นผู้แข่งขันที่อายุน้อยที่สุดเท่าที่เคยมีมาของตัวแทนชานเมืองโตเกียว และชนะการแข่งขันสำหรับนักเรียนชั้นประถมสี่รายการในเดือนสิงหาคมตามมา ส่วนในเดือนเมษายน ค.ศ. 1982 ฮาบุชนะการแข่งขันเมจินโรงเรียนประถม ครั้งที่ 7 (小学生将棋名人戦) เขาได้แสดงถึงความปรารถนาของเขาที่จะเป็นผู้เล่นมืออาชีพ และขอคำแนะนำจากคัตสึยาซุ นากาจิมะ ผู้เป็นเจ้าของชมรมหมากรุกญี่ปุ่นฮาจิโอจิและเป็นนักเรียนของทัตสึยะ ฟูตากามิ โดยฮาบุได้สมัครเรียนที่โรงเรียนฝึกอบรมเด็กฝึกงานมืออาชีพ (奨励会) ในฐานะเป็นนักเรียนของฟูตากามิ และได้รับการยอมรับในฐานะสมาชิกคนต่อมาในปี ค.ศ. 1982

 ชีวิตส่วนตัว 
ในเดือนมีนาคม ค.ศ. 1996 ฮาบุได้แต่งงานกับนักแสดงและนักร้องหญิงที่ชื่อริเอะ ฮาตาดะ (畠田理恵) ที่ศาลเจ้าฮาโตโนโมริฮาจิมัง ในเซ็นดางายะ กรุงโตเกียว ซึ่งอยู่ไม่ไกลจากสำนักงานใหญ่ของสมาคมหมากรุกญี่ปุ่นแห่งประเทศญี่ปุ่น ทั้งสองได้พบกันครั้งแรกในเดือนกันยายน ค.ศ. 1994 และประกาศหมั้นอย่างเป็นทางการในเดือนกรกฎาคม ค.ศ. 1995 มีรายงานว่ามีเจ้าหน้าที่ตำรวจถึง 80 นายได้รับมอบหมายให้คุ้มกันพิธี เนื่องจากทั้งสองเป็นบุคคลที่มีชื่อเสียง ครั้นในปี ค.ศ. 2012 พวกเขาก็มีลูกสาวด้วยกันสองคน นอกจากนี้ เขายังเป็นหนึ่งในผู้เล่นหมากรุกสากลที่ดีที่สุดในประเทศญี่ปุ่น กับระดับอีโลที่ระดับ 2,415 (ในเดือนกุมภาพันธ์ ค.ศ. 2014)

 วิดีโอเกม 
 ฮาบูเมจินโนโอโมชิโรโชงิ - วิดีโอเกมซูเปอร์ฟามิคอม
 ไซเกียวฮาบูโชงิ - วิดีโอเกมนินเท็นโด 64
 ฮาบูโยชิฮารูโชงิเดกิตาเอรุ: เค็ตสึดันเรียวกุ ดีเอส - วิดีโอเกมนินเท็นโด ดีเอส
 ไอฮาบุโชงิ - ไอโฟน/ไอพอด
# เผ่าคราม
เผ่าคราม (Indigofereae) เป็นการแบ่งย่อยระดับเผ่าของวงศ์ Fabaceae  ซึ่งสกุลในเผ่านี้ได้แก่:
 Cyamopsis DC.
 Indigastrum Jaub. & Spach
 Indigofera L.
 Microcharis Benth.
 Phylloxylon Baill.
 Rhynchotropis Harms.
 Vaughania S. Moore

หมายเหตุ
# พระยาดัษกรปลาศ (ทองอยู่ โรหิตเสถียร)
พระยาดัษกรปลาศ (ทองอยู่ โรหิตเสถียร)  หรือ พันเอกพระยาดัษกรปลาศ (ทองอยู่ โรหิตเสถียร) เป็นบุตรชายของพระยาพระกฤษณรักษ์ (บุญยัง โรหิตเสถียร) ข้าหลวงใหญ่ ณ หลวงพระบาง , ข้าหลวงเทศาภิบาลมณฑลนครสวรรค์ และ เป็นราชองครักษ์ประจำพระองค์ของรัชกาลที่ 5

เรียบเรียงจาก ประชุมพงษาวดารภาคที่ 11 เรื่อง พงษาวดารเมืองหลวงพระบาง ซึ่งได้มีการพิมพ์แจกในงานศพของพระยาดัษกรปลาศ (ทองอยู่ โรหิตเสถียร) ซึ่งมีการจัดพิมพ์ที่โรงพิมพ์โสภณพิพรรฒธนากร กล่าวว่า นายพันเอก พระยาดัษกรปลาส (ทองอยู่ โรหิตเสถียร) ท ม.ต ช. ดุษฎีมาลา. เข็มราชการแผ่นดิน. ฯลฯ เป็นบุตรชายของ พระยาพระกฤษณรักษ์ (บุญยัง โรหิตเสถียร)  เกิดในรัชสมัย รัชกาลที่ 3 เมื่อวันพฤหัสบดี เดือน 11 ขึ้น 10 ค่ำ ปีระกา จุลศักราช 1211 พ.ศ. 2392 แรกเริ่มได้เข้ารับราชการเมื่อปีมะแม พ.ศ. 2414 ซึ่งมีอายุ 22 ปี เป็นทหารมหาดเล็กรักษาพระองค์ในรัชกาลที่ 5 2 ปี จึงได้เป็นนายสิบโท 3 ปี แล้วจึงได้เป็นนายสิบเอกในกองร้อยที่ 6 อีก 4 ปี 

เมื่อปีมะโรง พ.ศ. 2424 ในสมัยเมื่อเจ้าพระยาสุรศักดิ์มนตรี (เจิม แสง-ชูโต) เป็น เจ้าหมื่นไวยวรนารถ ได้กราบบังคมทูลขอพระยาดัษกรปลาศไปเป็นนายร้อยโทในกรมทหารสมัครกองร้อยที่ 3 และเลื่อนยศขึ้นเป็นร้อยเอกในปีนั้น ก่อนจะรับราชการต่อมาจนได้พระราชทานสัญญาบัตรเป็นหลวงดัษกรปลาศ  ในปีระกา พ.ศ. 2428 โปรดให้เจ้าพระยาสุรศักดิมนตรีแต่ยังเปนนายพันเอกเจ้าหมื่นไวยวรนารถในสมัยนั้นเป็นแม่ทัพคุมกองทหารไปปราบปรามพวกฮ่อ ซึ่งเข้ามาบุกรุกในอาณาเขตเมืองหลวงพระบาง เจ้าพระยาสุรศักดิมนตรีจึงให้พระยาดัษกรปลาศคุมทหาร 1 ยก ล่วงหน้านำไปทางเมืองงอย ในเขตรหัวพันทั้งหก ซึ่งฮ่อเข้ามาตั้งค่ายอยู่หลายแห่ง ซึ่งพระยาดัษกรปลาศยกขึ้นไปถึงค่ายฮ่อและเข้าตีค่ายก่อนทหารกองอื่น พวกฮ่อล้มตายแตกหนี พระยาดัษกรปลาศจึงตั้งมั่นอยู่ที่นั่น แต่งกองทหารตีค่ายฮ่อซึ่งเป็นค่ายน้อย ตั้งอยู่ที่อื่นๆในจังหวัดนั้นจนฮ่อแตกหนีไปหมด

ในเรื่องครอบครัวนั้นพระยาดัษกรปลาศมีพี่น้องรวม 9 คน คือ เจ้าจอมศิลา และ เจ้าจอมแปลก (ในรัชกาลที่ 4), นายไผ่, นายพันเอก พระยาดัษกรปลาศ, นายทองคำ , นายร้อยโท นาค , รองอำมาตย์โท ขุนพิทักษ์สาลี, ปุก (ภริยาหลวงสารยุทธสรสิทธิ์), นายสวน ซึ่งภายหลังพระยาดัษกรปลาศได้รับพระราชทานนามสกุล โรหิตเสถียร  จากรัชกาลที่ 6 ทำให้ทุกคนในครอบครัวเริ่มต้นใช้นามสกุล

 เครื่องราชอิสริยาภรณ์ 
ราชกิจจานุเบกษา, พระราชทานเครื่องราชอิสริยาภรณ์ , เล่ม ๙ ตอนที่ ๓๘ หน้า ๓๑๖, ๑๘ ธันวาคม ๑๑๑

ราชกิจจานุเบกษา, พระราชทานเหรียญปราบฮ่อ, เล่ม ๑๕ ตอนที่ ๒๖ หน้า ๒๘๒, ๒๕ กันยายน ๑๑๗
ราชกิจจานุเบกษา, พระราชทานเครื่องราชอิสริยาภรณ์, เล่ม ๑๓ ตอนที่ ๔๖ หน้า ๕๕๒, ๑๔ กุมภาพันธ์ ๑๑๕
ราชกิจจานุเบกษา, เสด็จพระราชดำเนินทอดพระเนตรการโรงเรียนทหาร พระราชทานเหรียญจักรมาลาแก่นายทหารที่ได้รับราชการครบ ๑๕ ปี แลพระราชทานรางวัลแก่นักเรียนนายร้อยที่สอบไล่ได้, เล่ม ๑๒ ตอนที่ ๓๕ หน้า ๓๑๘, ๑ ธันวาคม ๑๑๔
# ฮาบูเมจินโนโอโมชิโรโชงิ
ฮาบูเมจินโนโอโมชิโรโชงิ  เป็นวิดีโอเกมหมากรุกญี่ปุ่น (将棋) ที่ได้รับการพัฒนาโดยแอคเซส และได้รับการวางจำหน่ายโดยโทมีคอร์ปอเรชัน ซึ่งได้รับการเปิดตัวเฉพาะในประเทศญี่ปุ่นเมื่อปี ค.ศ. 1995

เกมนี้ได้รับการรับรอง/ดูแลโดยโยชิฮารุ ฮาบุ

 การตอบรับ 
ในช่วงเปิดตัว นิตยสารแฟมิคอม ซือชิน ได้ให้คะแนนเกมนี้ที่ 25 คะแนนจากคะแนนเต็ม 40 NEW GAMES CROSS REVIEW: 羽生名人のおもしろ将棋. Weekly Famicom Tsūshin. No.329. Pg.31. 7 April 1995.

 รูปภาพ 
250px|ภาพหน้าจอแสดงการเล่นเกม
# นิวซีแลนด์ฟุตบอลแชมเปียนชิป
นิวซีแลนด์ฟุตบอลแชมเปียนชิป  เป็นลีกฟุตบอลอาชีพของประเทศนิวซีแลนด์ ก่อตั้งในปี พ.ศ. 2547 โดยนิวซีแลนด์ฟุตบอลแชมเปียนชิปนั้นไม่มีระบบการเลื่อนชั้นหรือตกชั้น

สโมสร

สโมสรปัจจุบัน
ทีมเมือง, เขตสนามเข้ารวมHead Coach18px|border  ออกแลนด์ซิตีAuckland, Auckland RegionKiwitea Street2004 Ramon Tribulietx18px|border  Canterbury UnitedChristchurch, Canterbury RegionASB Football Park2004 Sean Devine18px|border  Hawke's Bay UnitedNapier, Hawke's Bay regionBluewater Stadium2004 Brett Angell18px|border  Southern UnitedDunedin, Otago RegionForsyth Barr Stadium2004 Mike Fridge18px|border  Team WellingtonWellington, Wellington RegionDavid Farrington Park2004 Matt Calcott18px|border  WaiBOP UnitedCambridge, Waikato RegionJohn Kerkhof Park2004 Peter Smith18px|border  ไวตาเกเรยูไนเต็ดWhenuapai, Auckland RegionFred Taylor Park2004 Brian Shelley18px|border  Wanderers SCNorth Harbour, Auckland RegionNorth Harbour Stadium2013 Darren Bazeley18px|border  Wellington Phoenix ReservesWellington, Wellington RegionNewtown Park2014 Andy Hedge

สโมสรในอดีต
ทีมเมือง, เขตเข้าร่วมออก18px|border  YoungHeart ManawatuPalmerston North, Manawatu-Wanganui2004201318px|border  Wanderers SCNorth Harbour, Auckland Region2013201518px|border WaiBOP UnitedCambridge, Waikato20042016

 ทีมชนะเลิศ 
ทีมชนะเลิศปีที่ชนะเลิศ ออกแลนด์ซิตี  10  2004–05, 2005–06, 2009–10, 2011–12, 2013–14, 2014–15, 2015–16, 2016–17, 2017–18, 2018-19 ไวตาเกเรยูไนเต็ด  5  2006–07, 2007–08, 2008–09, 2010–11, 2012–13